
CAN GOFFADWRIAETHOL,: 


(BUDDUGOL YN NGHYFARFOD LLENYDDOL SALEM, 1875), 


I'R DIWEDDAR 


J.A VYID IO, 


GANWYD gwrthrych y “Gan” hon mewn 
ffermdy bychan o'r enw “ Cwm,” yn mhlwyf 
Llangeler, yn sir Gaerfyrddin, Ebrill y 5ed., 


1823. Enwau ei rieni oeddent Thomas a 


Mary Lloyd. Symudodd i Maesteg yn 1844, 
yn 21ain oed. Bedyddiwyd ef yn Bethania, 
gan.y Parch. Mr. Edwards, yr hwn ar y 
pryd oedd yn weinidog yno, yn y flwyddyn 
1846. Priododd yn yr un flwyddyn ag 
Anne, merch John.,a Margaret Davies, o 
blwyf Llaufallteg, sir Gaerfyrddin. _ Neill- 
duwyd ef ir “Swydd Ddiaconaidd” ” yn 
Eglwys Salem, yn y flwyddyn 1861... Bu 
farw, Mehefin y _i9eg., 1878, yn 50ml, oed. 
Yr oedd yn nodediz am ei ffyddlondeb a'i 
weithgarwch crefyddol. 





Diysgog a chadarn grefyddwr oedd Dafydd, 
A gwawr sefydlorwydd yn harddu ei bryd; 
Ymdeithiodd ar euraidd rodfaon dyledswydd, 
Yn wrol ei gamrau drwy ystormydd y byd; 
Dysgleirio'n fwy claerwych a wnelai ei grefydd, 
Dan dduon gysgodau trallodion y llawr, 
Fel enfys eirianwedd, ar dduaf wybrenydd, 
Tra heifiwen y nefoedd yn gwŷnu ei gwawr; 

Nid fel ei gyfoedion y mynai ymlwybro, 
Pan ydoedd gwawr ie'nctyd yn lloni ei bryd, 

Ond diwyd ymdrechai, mewn ysbryd diwyro, 
I wneuthur pob gorchwyl a ddenai ei fryd; 

Fe'i doniwyd yn helaeth a synwyr cyffredin, 
Er na cha'dd fanteision dysgeidiaeth oedd fawr, 

Parodrwydd ei ysbryd bob amser oedd ddiflin, 
Yn ffyddlawn cyffawnai ei ran yn ddidawr. 


Yn nghryfder ei ddyddiau, ymroddodd yn ufydd, 
I deilwng wasanaeth gwir grefydd y groes, 

Ar lwybrau gwirionedd, ei fywyd yn hylwydd, 
Gynyddai mewn mawr-lwydd o rinwedd a moes; 

Bu'n fwyn dangnefeddwr, oedd dawel ei anian, 
A'i fynwes yn ddifrad, a didwyll ei fryd— 

Ei dymher hawddgarol, a'i gwnelai yn ddyddan, 
Yn serch ei gydnabod, gartrefu yn glyd. 


Yn mhob rhyw wasanaeth, dros achos ei Arglwydd, 


Un ffyddlon oedd Dafydd—un ufydd a rhwydd, 
Ymdrechu yn wylaidd a wnai mewn dystawrwydd 
Gan ddiwyd gyflawni pob cyfran o'i swydd; 

Un manwl ei sylw, a chraff ei olygon, 
A dyfal ymdrechwr o ddoniau diludd, 
A'r dewrder cadarnaidd lywyddai ei galon, 
Yn llechu dan wisg o wyleidd-dra yn nghudd, 


Yn ffyddlon dilynai'r oedfaon crefyddol, 
Ar rodfa eniondeb diwyrni fu'i daith; 
Bu'n Athraw llafurus yr Ysgol Sabbothol— 
Hyfforddi ei deiliaid oedd iddo'n hoff waith; 
Nid dibwys amgylchiad oedd ddigon i'w attal, 
Rhag myned i heirddion gynteddau ei Dad— 
Roedd yma'n oael esgyn nwch troion yr anial, 
Yn nghwmni.ei frodyr mewn. nefol fwynhad. 

ydd Ddiaconaidd gyflawnai yn ffyddlon, 
Mewn gofal a gweithred dros dymhor oedd faith; 
Cywirdeb ei farn a dyngarwch ei galon, 

A'i gwnaeth ef yn swyddwr oedd gymhwysi'r gwaith 
Nid gwagder hunanol, uchelfryd swyddogol, 

A fyddai un amser yn denu ei fryd— 
Gofalon eglwysig—gweithgarwch crefyddol— 

Hyn fu'r Ddiaconiaeth gyflawnai bob pryd. 


Hyfforddwr goleubwyll, a chraff ei olygon, 
Canfyddai y rhwystrau yn dyfod o draw, 
A rhoddai ei ddoethwych gynghorion yn brydlon 
A'r aflwydd wynebai a'i fron yn ddifraw; 
Mewn cariad llafurus a gwir ostyngeiddrwydd, 
A gofal crefyddol rhagorodd yfgŵr, 
Pob gorchwyl gyflawnai yn hynaws heb dramgwydd, 
Gan ddyfal ymdrechu yn rhwydd a di'stwr. 


Ei eiriau difrifol, o'ent orlawn o sylwedd, 
A'u nôd a gyrhaeddent bob amser heb ball, 
Byr-eiriog y byddai ei araeth gyfanwedd, 
A'i gynghor amserol yn gymhwys a chall; 
Nid trystfawr siaradwr, ond gweithiwr hŷf ydoedd, 
Un cynnil ei eiriau a dystaw ei foes, 
Ond siarad yn uchel a wnai mewn gweithredoedd; 
A diflin ymdrechion dros grefydd y groes. 


Dros lwybrau ei fywyd, ymruthro wnai croesau, 
Fel rerthol orlifiant yn dôn ar ol tôn; 

'Roedd gwylio'i anwyliaid dan bwys o gystuddiau, 
Yn saeth a gyrhaeddai yn ddofn i'w fron; 

Ond, tawel ddyoddef a wnaeth ei helbulon, 
Cysuron y nefoedd a lanwent ei fryd, 

A glwys ymddysgleirio dan gymyl trallodion, 

Y byddai ei grefydd, yn lanwedd o hyd, 















i Croeswyntoedd gauafol fu'n curo ei yspryd, ^ 
Ei gariref fu'n drigfa i gystudd a loes; 
Ymfrwydrai,yn fynych'â chroesau ac adfyd, 
Ond, tawel ymlwybrai yn ngwyneb pob croes; 
Amynedd lywyddai ei fynwes gariadlawn, 
Di-rwgnach a dystaw fu'n ngwyneb pob tôn— . 
Y gwyntoedd difaol a chwythent mor greulawn, Co 
Ni syflent gadernid diysgog ei fron! a 


Ond Ow! wele'r dymhesil olaf a'i nerthoedd, od 
Yn cadarn ymosod ar Dafydd yn awr; eg 
Trw&st 'stormydd marwolaeth a'u grymus fyddinoedd, . 
A. gurent ei yspryd mewn rhwysedd oedd fawr; O 
Pa fodd y cyferfydd eu gorwwyllbruthriadau? |. 
A ddeil ei wroldeb yn ymchwydd y don? 
Ha! gwena yn dawel, yn' ngrym ei churiadau, 
A'i bwys ar Waredwr, gwyneba hwy'n llonf 

Yn iach, i ti gyfaill, eywirfryd a ffyddlon, 
Newidiaist yr anial am wynfyd ac hedd, 
A ninau yn awr wrth goffhau dy rascorion, 
Dywalltwn ein dagrau yn brudd ar dy fedd; 
Nos brudd o alar. a gefaist o'r ddaiar, 
Ond torodd y nefoedd ei gwawr ar dy ffydd, 
A'th enaid mewn môr o oleuni gor-lachar, ï 
Ddiflanodd o'n golwg i wlad bythol-ddydd! 

